ddrg/super_eurlex huggingface dataset:
A Tanács határozata

(2000. október 17.)

az ózonréteget lebontó anyagokról szóló montreali jegyzőkönyv módosításának elfogadásáról

(2000/646/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 175. cikke (1) bekezdésére, összefüggésben 300. cikke (2) bekezdésének első mondatával és 300. cikke (3) bekezdésének első albekezdésével,

tekintettel a Bizottság javaslatára,

tekintettel az Európai Parlament véleményére [1],

mivel:

(1) A Közösség a környezet iránti felelősségét tekintetbe véve a 88/540/EGK határozattal [2] csatlakozott az ózonréteg védelméről szóló bécsi egyezményhez és az ózonréteget lebontó anyagokról szóló montreali jegyzőkönyvhöz, valamint a 91/690/EGK határozattal [3] jóváhagyta az említett jegyzőkönyv első módosítását és a 94/68/EK határozattal [4] jóváhagyta az említett jegyzőkönyv második módosítását.

(2) A legújabb tudományos ismeretek azt mutatják, hogy az ózonréteg megfelelő védelmének érdekében az ózont lebontó anyagok kereskedelmének az 1992-ben módosított montreali jegyzőkönyvben előírtnál nagyobb fokú szabályozása szükséges. Ezen ismeretek arra is rávilágítanak, hogy szükség van az ózonréteget lebontó szabályozott anyagok, és különösen a metil-bromid kereskedelmének fokozott ellenőrzésére és korlátozására.

(3) A montreali jegyzőkönyv e korlátozásokat bevezető harmadik módosítását 1997 szeptemberében fogadták el Montrealban. A Bizottság, a Közösség nevében, részt vett az e módosításra vonatkozó tárgyalásokon, valamint annak elfogadásában.

(4) A Közösség intézkedéseket fogadott el a módosítás által érintett területen, ezért e területen nemzetközi kötelezettségeket is kell vállalnia.

(5) A Közösségnek jóvá kell hagyni a montreali jegyzőkönyv harmadik módosítását, mert annak rendelkezései a szabályozott anyagoknak a Közösség és más részes felek közötti kereskedelemére vonatkoznak, és e rendelkezések végrehajtása a Közösség kötelezettsége,

A KÖVETKEZŐKÉPPEN HATÁROZOTT:

1. cikk

Az ózonréteget lebontó anyagokról szóló montreali jegyzőkönyv harmadik módosítását a Közösség nevében a Tanács jóváhagyja.

A módosítás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a harmadik módosítás jóváhagyásáról szóló okiratnak a Közösség nevében az Egyesült Nemzetek főtitkáránál – a montreali jegyzőkönyv harmadik módosítása 3. cikkével összefüggésben, az ózonréteg védelméről szóló bécsi egyezmény 13. cikkével összhangban – történő letétbe helyezésére jogosult személy(eke)t.

3. cikk

Ezt a határozatot Európai Közösségek Hivatalos Lapjában ki kell hirdetni.

Kelt Luxembourgban, 2000. október 17-én.

a Tanács részéről

az elnök

L. Fabius

[1] HL C 21. E, 2000.1.25., 9. o.

[2] HL L 297., 1988.10.31., 8. o.

[3] HL L 377., 1991.12.31., 28. o.

[4] HL L 33., 1994.2.7., 1. o.

--------------------------------------------------
A Bizottság határozata

(1999. december 21.)

a Mauritiusról származó halászati és akvakultúra-termékek behozatalára vonatkozó különleges feltételek megállapításáról szóló 1999/276/EK határozat módosításáról

(az értesítés a C(1999) 4755. számú dokumentummal történt)

(EGT vonatkozású szöveg)

(2000/84/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 97/79/EK tanácsi irányelvvel módosított [1], a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre [2] és különösen annak 11. cikkére,

mivel:

(1) A Mauritiusról származó halászati és akvakultúra-termékek behozatalára vonatkozó különleges feltételek megállapításáról szóló, 1999. április 23-i 1999/276/EK határozat [3] 1. cikke értelmében Mauritiuson az "Official Veterinary Services (OVS) of the Ministry of Agriculture, Fisheries and Cooperatives" a halászati és akvakultúra-termékek 91/493/EGK irányelv követelményeinek való megfelelését ellenőrző és igazoló illetékes hatóság.

(2) A mauritiusi közigazgatás átalakítását követően a halászati termékek egészségügyi bizonyítványainak kiállításával foglalkozó illetékes hatóság az OVS helyett jelenleg a "Division of Veterinary Services (DVS) of the Ministry of Agriculture, Food Technology and Natural Resources". Ezen új hatóság képes hatékonyan ellenőrizni a hatályos jogszabályok alkalmazását. Ezért módosítani kell az 1999/276/EK határozatban említett illetékes hatóság megnevezését és az említett határozat A. mellékletében szereplő egészségügyi bizonyítványmintát.

(3) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Az 1999/276/EK határozat a következőképpen módosul:

1. Az 1. cikk helyébe a következő rendelkezés lép:

"1. cikk

Mauritiuson a "Division of Veterinary Services (DVS) of the Ministry of Agriculture, Food Technology and Natural Resources" a halászati és akvakultúra-termékek 91/493/EGK irányelv követelményeinek való megfelelését ellenőrző és igazoló illetékes hatóság."

2. A 3. cikk (2) bekezdésének helyébe a következő szöveg lép:

"(2) A bizonyítványokon fel kell tüntetni a DVS képviselőjének nevét, beosztását és aláírását, valamint a DVS többi bejegyzéstől eltérő színű hivatalos pecsétjét."

3. Az A. melléklet helyébe e határozat melléklete lép.

2. cikk

Ennek a határozatnak a tagállamok a címzettjei.

Kelt Brüsszelben, 1999. december 21-én.

a Bizottság részéről

David Byrne

a Bizottság tagja

[1] HL L 24., 1998.1.30., 31. o.

[2] HL L 268., 1991.9.24., 15. o.

[3] HL L 108., 1999.4.27., 52. o.

--------------------------------------------------

MELLÉKLET

A. MELLÉKLET

+++++ TIFF +++++

+++++ TIFF +++++

--------------------------------------------------
A Bizottság határozata

(2000. április 4.)

az ANIMO központ és a tagállamok közötti együttműködés szabályainak megállapításáról szóló 92/486/EGK határozat módosításáról

(az értesítés a C(2000) 922. számú dokumentummal történt)

(EGT vonatkozású szöveg)

(2000/288/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 92/118/EGK irányelvvel [1] módosított, az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztés-technikai ellenőrzésekről szóló, 1990. június 26-i 90/425/EGK tanácsi irányelvre [2] és különösen annak 20. cikke (3) bekezdésére,

mivel:

(1) Különböző közösségi tanulmányok és szemináriumok arra mutatnak rá, hogy felül kell vizsgálni az ANIMO számítógépes hálózatot annak érdekében, hogy a különböző számítógépes alkalmazásokat egyesítő állategészségügyi rendszert lehessen bevezetni.

(2) A legutóbb az 1999/716/EK határozattal [3] módosított, az ANIMO központ és a tagállamok közötti együttműködés szabályainak megállapításáról szóló, 1999. szeptember 25-i 92/486/EGK határozatot [4] módosítani kell az ANIMO hálózat folyamatosságának biztosítására.

(3) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 92/486/EGK határozat 2. cikkének a) pontja a következő bekezdéssel egészül ki:

"(5) A 2000. április 1-jétől 2001. március 31-ig terjedő időszakra az 1. cikkben megadott koordináló hatóságok biztosítják, hogy az e cikkben említett szerződéseket egy évre meghosszabbítsák.

E bekezdés tekintetében a következő díjat kell alkalmazni:

A 2000/287/EK határozatban [5] felsorolt valamennyi ANIMO egység (központi egység, helyi egység, állat-egészségügyi határállomás) tekintetében egységenként 386 EUR."

2. cikk

Ezt a határozatot 2000. április 4-től kell alkalmazni.

3. cikk

Ennek a határozatnak a tagállamok a címzettjei.

Kelt Brüsszelben, 2000. április 4-én.

a Bizottság részéről

David Byrne

a Bizottság tagja

[1] HL L 62., 1993.3.15., 49. o.

[2] HL L 224., 1990.8.18., 29. o.

[3] HL L 289., 1999.11.11., 1. o.

[4] HL L 291., 1992.10.7., 20. o.

[5] HL L 98., 2000.4.19., 12. o.

--------------------------------------------------
A Bizottság határozata

(2000. július 6.)

a tagállamok által a szarvasmarhafélék, sertés, lófélék, juhok és kecskék húsából készült termékek behozatalára feljogosított harmadik országbeli létesítmények ideiglenes jegyzékének megállapításáról szóló 97/365/EK határozat módosításáról

(az értesítés a C(2000) 1844. számú dokumentummal történt)

(EGT vonatkozású szöveg)

(2000/429/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 98/603/EK tanácsi határozattal [1] módosított, az egyes állati eredetű termékek, halászati termékek és élő kéthéjú kagylók tagállamokba történő behozatalára jogosult harmadik országbeli intézmények átmeneti időszakra szóló, ideiglenes jegyzékei összeállításának feltételeiről szóló, 1995. június 22-i 95/408/EK tanácsi határozatra [2] és különösen annak 2. cikkének (1) bekezdésére,

mivel:

(1) A 97/222/EK bizottsági határozat [3] összeállítja azon harmadik országok jegyzékét, amelyeket a tagállamok feljogosítanak húskészítmények behozatalára.

(2) A jegyzékben szereplő országok számára a húskészítmények behozatalára vonatkozó állat-egészségügyi és állatorvosi bizonyítványokkal kapcsolatos követelményeket a 97/221/EK bizottsági határozat [4] állapította meg.

(3) A tagállamok által szarvasmarhafélék, sertés, lófélék, valamint juh- és kecskefélék húsából előállított termékek behozatalára feljogosított harmadik országbeli létesítmények ideiglenes jegyzékeit a 97/365/EK bizottsági határozat [5] állította össze.

(4) A Bizottság Szlovákiától megkapta a létesítmények egy jegyzékét garanciákkal együtt, hogy azok teljes mértékben megfelelnek a Közösség vonatkozó állat-egészségügyi követelményeinek.

(5) Ezért Szlovákia vonatkozásában össze lehet állítani azon létesítmények ideiglenes jegyzékét, amelyek szarvasmarhafélék, sertések, lófélék, juhok és kecskék húsából állítanak elő termékeket.

(6) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 97/365/EK határozat mellékletének szövege az e határozat mellékletében szereplő szöveggel egészül ki.

2. cikk

Ennek a határozatnak a tagállamok a címzettjei.

Kelt Brüsszelben, 2000. július 6-án.

a Bizottság részéről

David Byrne

a Bizottság tagja

[1] HL L 289., 1998.10.28., 36. o.

[2] HL L 243., 1995.10.11., 17. o.

[3] HL L 89., 1997.4.4., 39. o.

[4] HL L 89., 1997.4.4., 32. o.

[5] HL L 154., 1997.6.12., 41. o.

--------------------------------------------------

ANEXO – BILAG – ANHANG – ΠΑΡΑΡΤΗΜΑ – ANNEX – ANNEXE – ALLEGATO – BIJLAGE – ANEXO – LIITE – BILAGA

País : REPÚBLICA ESLOVACALand: SLOVAKIETLand : SLOWAKISCHE REPUBLIKΧώρα: ΣΛΟΒΑΚΙΚΗ ΔΗΜΟΚΡΑΤΙΑCountry: SLOVAK REPUBLICPays: SLOVAQUIEPaese: REPUBBLICA SLOVACCALand: SLOWAAKSE REPUBLIEKPaís: REPÚBLICA ESLOVACAMaa: SLOVAKIALand: SLOVAKIEN

1 | 2 | 2 | 4 | 5 |

SK 13 | Nestle Food s.r.o. | Prievidza | Prievidza | 6 |

SK 15 | Tauris Nitra s.r.o. | Mojmirovce | Nitra | 6 |

SK 16 | Lumas M a M a.s. | Nitra | Nitra | 6 |

SK 19 | Kabát s.r.o. | Madunice | Hlohovec | 6 |

--------------------------------------------------
A Bizottság határozata

(2000. július 6.)

a tagállamok által darált hús és előkészített húsok behozatalára feljogosított harmadik országbeli létesítmények ideiglenes jegyzékének összeállításáról szóló 1999/710/EK határozat módosításáról

(az értesítés a C(2000) 1846. számú dokumentummal történt)

(EGT vonatkozású szöveg)

(2000/430/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 98/603/EK tanácsi határozattal [1] módosított, az egyes állati eredetű termékek, halászati termékek és élő kéthéjú kagylóktagállamokba történő behozatalára jogosult harmadik országbeli intézmények átmeneti időszakra szóló, ideiglenes jegyzékei összeállításának feltételeiről szóló, 1995. június 22-i 95/408/EK tanácsi határozatra [2] és különösen annak 2. cikkének (1) bekezdésére és 7. cikkére,

mivel:

(1) Az 1999/710/EK bizottsági határozat [3] összeállította a darált húst és előkészített húsokat előállító létesítmények ideiglenes jegyzékét.

(2) Románia megküldte a darált húst és előkészített húsokat előállító azon létesítmények jegyzékét, amelyek tekintetében a felelős hatóságok tanúsítják, hogy a létesítmények megfelelnek a közösségi szabályoknak.

(3) Tehát az egyes országok tekintetében a 95/408/EK határozatban megállapított eljárással összhangban Romániára össze lehet állítani a darált húst és előkészített húsokat előállító létesítmények ideiglenes jegyzékét.

(4) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Az 1999/710/EK határozat melléklete az e határozat mellékletében szereplő szöveggel egészül ki.

2. cikk

Ennek a határozatnak a tagállamok a címzettjei.

Kelt Brüsszelben, 2000. június 6-án.

a Bizottság részéről

David Byrne

a Bizottság tagja

[1] HL L 289., 1998.10.28., 36. o.

[2] HL L 243., 1995.10.11., 17. o.

[3] HL L 281., 1999.11.4., 82. o.

--------------------------------------------------

ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA

País: RUMANIALand: RUMÆNIENLand: RUMÄNIENΧώρα: ΡΟΥΜΑΝΙΑCountry: ROMANIAPays: ROUMANIEPaese: ROMANIALand: ROEMENIËPaís: ROMÉNIAMaa: ROMANIALand: RUMÄNIEN

1 | 2 | 3 | 4 | 5 | 6 |

A 69 | Agricola International SA | Bacau | Bacau | MP | 7 |

--------------------------------------------------
A Bizottság határozata

(2000. július 18.)

a tagállamok által nyúlhús és tenyésztettvad-hús behozatalára feljogosított harmadik országbeli létesítmények ideiglenes jegyzékeinek megállapításáról szóló 97/467/EK határozat módosításáról

(az értesítés a C(2000) 1997. számú dokumentummal történt)

(EGT vonatkozású szöveg)

(2000/496/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 98/603/EK tanácsi határozattal [1] módosított, az egyes állati eredetű termékek, halászati termékek és élő kéthéjú kagylók tagállamokba történő behozatalára feljogosított harmadik országbeli létesítmények átmeneti időszakra szóló, ideiglenes jegyzékei összeállításának feltételeiről szóló, 1995. június 22-i 95/408/EK tanácsi határozatra [2] és különösen annak 2. cikke (1) bekezdésére,

mivel:

(1) A nyúlhúst és tenyésztettvad-húst előállító létesítmények ideiglenes jegyzékeit a legutóbb a 2000/329/EK határozattal [3] módosított 97/467/EK bizottsági határozat [4] állította össze.

(2) Szlovénia megküldte a nyúlhúst és tenyésztettvad-húst előállító azon létesítmények jegyzékét, amelyek tekintetében az illetékes hatóságok tanúsítják, hogy a létesítmény megfelel a közösségi szabályoknak.

(3) Szlovénia tekintetében össze lehet állítani a nyúlhúst és tenyésztettvad-húst előállító létesítmények ideiglenes jegyzékét.

(4) A 97/467/EK határozatot ennek megfelelően módosítani kell.

(5) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 97/467/EK határozat melléklete az e határozat mellékletében szereplő szöveggel egészül ki.

2. cikk

Ennek a határozatnak a tagállamok a címzettjei.

Kelt Brüsszelben, 2000. július 18-án.

a Bizottság részéről

David Byrne

a Bizottság tagja

[1] HL L 289., 1998.10.28., 36. o.

[2] HL L 243., 1995.10.11., 17. o.

[3] HL L 114., 2000.5.13., 35. o.

[4] HL L 199., 1997.7.26., 57. o.

--------------------------------------------------

MELLÉKLET

"País: ESLOVENIALand: SLOVENIENLand: SLOWENIENΧώρα: ΣΛΟΒΕΝΙΑCountry: SLOVENIAPays: SLOVÉNIEPaese: SLOVENIALand: SLOVENIËPaís: ESLOVÉNIAMaa: SLOVENIALand: SLOVENIEN

1 | 2 | 3 | 4 | 5 | 6 |

484 | NIMROD d.o.o. | Ljubljana | Ljubljana | SH, CP | 7, b, c" |

--------------------------------------------------
A Bizottság határozata

(2000. május 4.)

a friss baromfihús meghatározott harmadik országokból történő behozatalára vonatkozó állat-egészségügyi feltételek és a szükséges állatorvosi bizonyítványok meghatározásáról szóló 94/984/EK határozat Kínai Népköztársaság tekintetében történő módosításáról

(az értesítés a C(2000) 1163. számú dokumentummal történt)

(EGT vonatkozású szöveg)

(2000/352/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1999/89/EK irányelvvel [1] módosított, a friss baromfihús Közösségen belüli kereskedelmét és harmadik országokból történő behozatalát szabályozó állat-egészségügyi feltételekről szóló, 1991. június 26-i 91/494/EGK tanácsi irányelvre [2] és különösen annak 11. és 12. cikkére,

mivel:

(1) A legutóbb a 2000/254/EK határozattal [3] módosított 94/984/EK bizottsági határozat [4] meghatározta a friss baromfihús meghatározott harmadik országokból történő behozatalára vonatkozó állat-egészségügyi feltételeket és a szükséges állatorvosi bizonyítványokat; két különböző bizonyítvány, az A. és a B. minta került meghatározásra; használatuk az érintett ország baromfipestis-helyzetétől függ.

(2) Kína 94/984/EK határozat I. mellékletében felsorolt bizonyos területei számára engedélyezték a B. bizonyítványminta használatát, míg egy vizsgálat problémákat nem fedett fel a bizonyítványok kiállításával kapcsolatban; ezért 1996. augusztus 1-jétől a friss baromfihús Kínából történő behozatalát a 96/456/EK bizottsági határozat felfüggesztette.

(3) 1999. októberében a Bizottság ellenőrző látogatást tett Kínában, amely megállapította, hogy a kínai állat-egészségügyi szolgálatok jelentős fejlődést értek el, valamint írásbeli biztosítékokat nyújtottak, így a fent említett felfüggesztés hatályon kívül helyezhető.

(4) A járványügyi helyzet a baromfipestis tekintetében további, a 94/984/EK határozat B. bizonyítványmintájában meghatározott biztosítékok teljesítését kívánja meg.

(5) Az egyértelműség érdekében e határozatot azon friss baromfihúsra kell alkalmazni, melyhez 2000. június 1-je után állítottak ki bizonyítványt.

(6) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 94/984/EK határozat I. melléklete a következőképpen módosul:

A "CN Kínai Népköztársaság" sorban a "Shandong" szó és a "B" betű után lévő 3. lábjegyzet-hivatkozást és a lap alján lévő, ehhez tartozó "3, A behozatal 1996. augusztus 1-jétől felfüggesztve" szövegű lábjegyzetet el kell hagyni.

2. cikk

E határozatot azon friss baromfihúsra kell alkalmazni, melyhez 2000. június 1-je után állítottak ki bizonyítványt.

3. cikk

Ennek a határozatnak a tagállamok a címzettjei.

Kelt Brüsszelben, 2000. május 4-én.

a Bizottság részéről

David Byrne

a Bizottság tagja

[1] HL L 300., 1999.11.23., 17. o.

[2] HL L 268., 1991.9.24., 35. o.

[3] HL L 78., 2000.3.29., 33. o.

[4] HL L 378., 1994.12.21., 11. o.

--------------------------------------------------
A Bizottság határozata

(1999. december 17.)

az állattenyésztéssel foglalkozó gazdaságok vizsgálatára vonatkozó minimumkövetelményekről

(az értesítés a C(1999) 4534. számú dokumentummal történt)

(EGT vonatkozású szöveg)

(2000/50/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a tenyésztés céljából tartott állatok védelméről szóló, 1998. július 20-i 98/58/EK tanácsi irányelvre [1] és különösen annak 6. cikkének (3) bekezdésére,

Mivel:

(1) a tagállamok a 98/58/EK irányelv 6. cikkében előírt vizsgálatokról jelentést nyújtanak be a Bizottságnak;

(2) a tagállamok vizsgálati jelentéseinek formáját, tartalmát és benyújtásuk gyakoriságát harmonizálni kell és fontos információt gyűjteni a vizsgálatok mennyiségéről és minőségéről is annak érdekében, hogy értékelhető legyen, hogy a 98/58/EK tanácsi irányelv rendelkezéseinek betartása a tagállamokban biztosított-e;

(3) a vizsgálatok eredményei fontosak a Bizottság számára az Állat-egészségügyi Állandó Bizottság részére a 98/58/EK irányelv 6. cikke (2) bekezdésén alapuló külön jelentés benyújtásához;

(4) mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

(1) A tagállamok a tenyésztés céljából tartott állatok védelmével kapcsolatban végzett vizsgálatok eredményeit tartalmazó jelentést nyújtanak be a Bizottságnak.

(2) A 98/58/EK irányelv 6. cikkének (3) bekezdése rendelkezéseire figyelemmel a jelentésnek meg kell felelnie a mellékletben részletesen meghatározott információknak.

2. cikk

A jelentést kétévenként, április hónap utolsó munkanapjáig, első alkalommal 2002. április 30-ig kell a Bizottsághoz benyújtani.

3. cikk

Ez a határozat 2000. január 1-jén lép hatályba.

4. cikk

Ennek a határozatnak a tagállamok a címzettjei.

Kelt Brüsszelben, 1999. december 17-én.

a Bizottság részéről

David Byrne

a Bizottság tagja

[1] HL L 221., 1998.8.8., 23. o.

--------------------------------------------------

MELLÉKLET

1. Fajok vagy állatcsoport

- Borjú

- Sertések

- Tojótyúk

2. A 98/58/EK tanácsi irányelv melléklete alapján a különböző fajokról és állatcsoportokról kért információkat tartalmazó táblázat

+++++ TIFF +++++

--------------------------------------------------
A Bizottság határozata

(2000. október 23.)

a gazdaságoknak a 64/432/EGK tanácsi irányelv szerint a sertésfélékre vonatkozó nemzeti adatbázisokban történő nyilvántartásba vételéhez szükséges részletes szabályok meghatározásáról

(az értesítés a C(2000) 3075. számú dokumentummal történt)

(EGT vonatkozású szöveg)

(2000/678/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2000/20/EK európai parlamenti és tanácsi irányelvvel [1] módosított 97/12/EK irányelvvel [2] módosított és frissített, a szarvasmarhafélék és sertések Közösségen belüli kereskedelmét befolyásoló egészségügyi problémákról szóló 64/432/EGK tanácsi irányelvre [3] és különösen annak 14. cikke (3) bekezdése c) pontjának 4. alpontjára,

mivel:

(1) A sertésfélékről készített adatbázis működőképességének biztosítására fontos rögzíteni azon adatokat, amelyeket ezen adatbázisnak tartalmaznia kell.

(2) Első lépésként megfelelő a sertésféléket tartó gazdaságok nyilvántartásba vételével kapcsolatos információkat érintő adatok rögzítése.

(3) Fontos, hogy a tagállamok valamennyi adatbázisa tartalmazzon egyes kötelező információkat, valamint hasznos a további választható információk jegyzékének rögzítése.

(4) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

(1) A gazdaságok nyilvántartása tartalmazza minden egyes sertéstartó gazdaságról legalább az alábbi információkat:

a) az országkód és (az országkódon kívül) legfeljebb 12 számjegyet tartalmazó azonosító szám;

b) a gazdaság címe;

c) az állatokért felelős személy neve és címe;

d) a gazdaság földrajzi koordinátái vagy ezzel egyenértékű földrajzi jelzése;

e) olyan adatmező, ahová az illetékes hatóság bejegyezheti az egészségügyi információkat, például a mozgás korlátozását, a státust, illetve egyéb, a közösségi vagy nemzeti programokkal összefüggő lényeges információkat.

(2) Az (1) bekezdésben megadott információkon kívül a gazdaságok nyilvántartása tartalmazhatja minden egyes sertéstartó gazdaságról az alábbi információkat:

a) a termelés típusa;

b) kapacitás;

c) a gazdaság tulajdonosának neve és címe;

d) az egészségügyi intézkedésekért felelős személy neve és címe;

e) az illetékes hatóság által szükségesnek tartott egyéb információk.

A tagállamok tájékoztatják a Bizottságot a (2) bekezdésben említett információkról, amelyeket a sertésfélékre vonatkozó nemzeti adatbázisukban lévő, a gazdaságokról készült nyilvántartás tartalmaz.

2. cikk

Ennek a határozatnak a tagállamok a címzettjei.

Kelt Brüsszelben, 2000. október 23-án.

a Bizottság részéről

David Byrne

a Bizottság tagja

[1] HL L 163., 2000.7.4., 35. o.

[2] HL L 109., 1997.4.25., 1. o.

[3] HL 121., 1964.7.29., 1977/64. o.

--------------------------------------------------